Ryder Hesjedal

Ryder Hesjedal (født 1980) er en canadisk syklist. Han startet karrieren som terrengsyklist med blant annet sølvmedalje fra U23-VM i 2001. I 2004 ble han profesjonell i US Postal etter flere år i Rabobanks amatørlag.

Han var en sterk klatrer og temporytter og ble tatt ut til Giro d'Italia 2005 for å hjelpe Paolo Savoldelli til å vinne, men han fullførte ikke. Etter 2005-sesongen forlot han Discovery Channel til fordel for Phonak. Med Phonak oppnådde han blant annet en fjerdeplass i Catalonia rundt og ble nummer to på tempo i det canadiske mesterskapet. Senere den sesongen ble han tatt ut til Vuelta a España hvor han gjorde det bra, men forlot rittet halvveis for å forberede seg til VM i Salzburg som ikke ble noen stor suksess. Phonak ble lagt ned, og han signerte for amerikanske Health Net Pro Cycling Team Presented by Maxxis.  

I 2008 gikk han til Team Garmin-Chipotle og hjalp blant annet Christian Vande Velde til en fjerdeplass i Tour de France. I 2009 vant han 12. etappe i Vuelta a España, og var med det første canadier til å vinne en etappe i Vueltaen og den første canadier siden 1988 til å vinne en etappeseier i en Grand Tour. Året etter kom han på sjetteplass i Tour de France.

Under Giro d'Italia 2012 tok som første canadier noensinne over den rosa ledertrøya etter 7. etappe og beholdt den i tre etapper. Han tok den tilbake etter 14. etappe, men mistet den neste dag igjen. Før den siste tempoetappen lå han på andreplass, 31 sekunder bak Joaquim Rodríguez. Han kjørte fort nok til å ta igjen Rodríguez' ledelse og vinne Giro d'Italia sammenlagt med 16 sekunder.

I 2013 innrømmet Hesjedal å ha dopet seg med EPO tidlig i sin profesjonelle karriere.

Hans oldeforeldre var norske immigranter fra Beiarn i Nordland og Stamnes i Vaksdal.

 Meritter 

2006
4.-plass sammenlagt, Catalonia rundt
2007
22px|Canada Nasjonal mester på tempo
Klatretrøya, Tour de Georgia
2009
12. etappe, Vuelta a España
5.-plass, Clásica de San Sebastián
2010
2.-plass, Amstel Gold Race
8. etappe, Tour of California
5.-plass sammenlagt, Tour de France
3.-plass, Grand Prix Cycliste de Montréal 
2012
22px Sammenlagt, Giro d'Italia
2013
3.-plass, Grand Prix Cycliste de Montréal 
2014
14. etappe, Vuelta a España
2015
5.-plass sammenlagt, Giro d'Italia

 Referanser 
Her kommer Ryder Hesjedal sin familie fra TV2, 12. juli 2011

 Eksterne lenker 



Kategori:Canadiske syklister
Kategori:Landeveissyklister
Kategori:Terrengsyklister
Kategori:Giro d'Italia-vinnere
Kategori:Deltakere for Canada under Sommer-OL 2004
Kategori:Syklister under Sommer-OL 2004
Kategori:Deltakere for Canada under Sommer-OL 2008
Kategori:Syklister under Sommer-OL 2008
Kategori:Deltakere for Canada under Sommer-OL 2012
Kategori:Syklister under Sommer-OL 2012
Kategori:Nasjonale mestere i tempo
Kategori:Personer fra Victoria i Britisk Columbia
Kategori:Dopingsaker i sykling
Kategori:Canadiere av norsk opphav